**OBČINA BLED**

**Cesta svobode 13**

**KS BOHINJSKA BELA**

ZADEVA: Pobuda za celovito prometno ureditev do naselja Kamna Gorica na Bohinjski Beli

Stanovalci naselja na Bohinjski Beli s hišnimi številkami 12, 12a, 13, 13a, 13b in 13c (Kamne gorice) vlagamo sledečo pobudo:

1. Občina Bled naj nadaljuje s postopki že začetega projekta za ureditev dostopne ceste od odcepa z glavne ceste skozi Bohinjsko Belo do navedenih stanovanjskih hiš.
2. Do izdelave oziroma izvedbe projekta zaustavi vse postopke, ki bi lahko imeli vpliv na poslabšanje že tako prometno zelo slabo urejenega dostopa do naselja.
3. Stanovalci želimo biti preko Krajevne skupnosti Bohinjska Bela sproti obveščeni o postopkih reševanja problematike dostopne ceste do našega naselja in tudi o vseh postopkih ali dejavnostih, ki bi imeli vpliv na prometno ureditev dostopne ceste.
4. V vseh upravnih postopkih, ki se bodo vodili v zvezi z bodočo ureditvijo dostopne ceste želimo uveljaviti status stranke v postopku.

Svoje predloge utemeljujemo s sledečim.

Pred letom 1980 sta bili na območju naselja le dve hiši s hišnima številkama Bohinjska Bela 12 in Bohinjska Bela 13. Do danes je bilo na tem področju zgrajenih še pet stanovanjskih hiš. V štirih stanovanjskih hišah se izvaja turistična dejavnost oddajanja apartmajev (skupno 8 apartmajev), v dveh hišah se izvaja obrt, lastniki nezazidanih zemljišč pa izvajajo tudi kmetijsko dejavnost. Promet se je tako skozi leta neprestano povečeval, tako da sedanje stanje nujno zahteva nove rešitve.

Prvotno zelo slabo cesto smo stanovalci v letih od 1980 do sedaj večinoma urejali z lastnim delom in tudi v večini z lastnimi sredstvi o čemer hranimo dokazila.

S strani Krajevne skupnosti smo bili obveščeni, da je novi lastnik hiše z naslovom Bohinjska Bela 15 sprožil na Občini Bled postopek za odkup zemljišča oziroma zamenjavo zemljišča zaradi legalizacije dela skednja, ki leži na delu dovozne poti, parcela št.913/1 K.o. Boh. Bela v lasti občine Bled, kot tudi garaže, ki stoji na parceli št. 958/3 K.o. Boh. Bela v lasti Republike Slovenije in v upravljanju Direkcije RS za vode.

Vsa leta je bila dovozna pot k zgoraj omenjenim hišam po občinski poti pred hišo št. 15, ki pa je že sedaj ozka, kot so bile tudi ostale poti po vasi. Za vsak malo večji osebni avto je komaj zadostna, zato nastaja škoda na avtomobilih in na obeh hišah ob tej poti. Za dostavne avtomobile in kmetijsko mehanizacijo pa je potrebno obračanje za 180 stopinj, kar je često zelo zahtevno in tudi nevarno. Vsaka dodatna sprememba obstoječega stanja pred izdelavo celotne prometne ureditve, bi otežilo ali onemogočilo celovito optimalno rešitev za vse udeležence. Nujno je, da se zagotovi sredstva vsaj za plačilo idejnega projekta v letošnjem letu.

Podpisniki pobude nimamo zadržkov, do lastnika objektov na št. 15, v kolikor bodo s projektom in izvedbo omogočena boljša dostopnost.

Zaradi tega želimo sestanek z odgovornimi v Občini Bled, najbolje na Bohinjski Beli, da skupaj pregledamo prometno situacijo, kar bo vsekakor pomagalo pri iskanju naj optimalnejše rešitve. Prosim vas, da nas o vašem stališču obvestite. Lepo vas pozdravljamo!

Pobudo podpirajo vsi spodaj podpisani stanovalci, kar potrjujejo s svojim podpisom.

Bohinjska Bela 10.6.2020